Fond indretter sine tilskud efter byggeriets prisstigninger.

Vegger Idretsforning i Vesthimmerland får nu glæde af, at Lokale- og Anlægsfonden er meget opmærksom på prisstigninger i byggeriet. Byggeriet af en såkaldt lethal i Vegger er således blevet 800.000 kr. dyrere end beregnet. Lokale- og Anlægsfondens bestyrelse har derfor besluttet at støtte byggeriet med yderligere 400.000 kr. oven i de 1,5 mio. kr., der blev bevilget i 2005. - Lethallen i Vegger er stadig et billigt og arkitektonisk interessant bud på en idrætshal med en kvadratmeterpris på ca. 3.200 kr., konstaterer fonden i en pressemeddelelse.